
ДО

ОБЩИНСКИ СЪВЕТ

ГР. ЗЛАТОГРАД

ДОКЛАДНА ЗАПИСКА

от Мирослав Митков Янчев – Кмет на Община Златоград

Относно: Промяна на Решение № № З 328 от 25.08.2021 г., изменено с Решение № З 546  на Общински съвет Златоград, за кандидатстване за кредит пред фонд ФЛАГ, за финансиране на допустими дейности  за изпълнението на одобрен проект с наименование „Защита на биоразнообразието в НАТУРА 2000 и други защитени територии от природни бедствия чрез сертифицирана мрежа за трансгранично образование, обучение и подкрепа на доброволци за гражданска защита въз основа на иновативни и нови технологии“, с акроним eOUTLAND.
УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,
С решение № З 328 от 25.08.2021 г., Общински съвет Златоград даде съгласие Община Златоград да кандидатства пред фонд ФЛАГ за осигуряване на оборотни средства за проект с наименование „Защита на биоразнообразието в НАТУРА 2000  и други защитени територии от природни бедствия чрез сертифицирана мрежа за трансгранично образование, обучение и подкрепа на доброволци за гражданска защита въз основа на иновативни и нови технологии“, с акроним eOUTLAND, одобрен за финансиране по Програма за трансгранично сътрудничество „INTERREG V-A Гърция – България 2014 - 2020 г.  
На 04.11.2021 г. сключихме договор за кредит с  фонд ФЛАГ с № 1290, на стойност 206 682 лв.

Отпуснатият кредит бе усвоен през м.Август 2022 г. С получените средства разплатихме закупен товарен автомобил (самосвал) с тристранно разтоварване на каросерията, оборудван с хидравличен кран и предна монтажна плоча. 
През м.Септември 2022 г. подадохме искане за Първо ниво на контрол за проверка и верификация на разплатените разходи. До настоящия момент разглеждането на искането за плащане не е приключило, като в края на м.Април 2023 г. бе извършена проверка на място от представители на Министерство на регионалното развитие и благоустройството. Включените, в искането за плащане, разходи подлежат и на т.н. Второ ниво на контрол – от Съвместния секретариат в Република Гърция – междинно звено по програмата, което изпълнява функция за предоставяне на подкрепа и информация на бенефициенти по програмата. 
Погасяването на кредита ще се извърши с възстановените средства от подаденото искане за плащане до Управляващия орган на Програмата за трансгранично сътрудничество„INTERREG V-A Гърция – България 2014 - 2020 г.
Към настоящия момент не сме получили средствата по искането за плащане.
Крайният срок за окончателно издължаване на главницата по кредита, съгласно чл.4, ал.1 от Анекс № 6 към договор за кредит № 1290/04.11.2021 е 25.06.2023 г. 
С последното изменение на договора за субсидия, крайния срок за изпълнение на проекта е 02.10.2023 г.
Отчитайки срока на разглеждане на подаденото искане за плащане (повече от 8 месеца), както и сроковете за възстановяване на предходни искания за плащане, прогнозно средствата по искането за плащане очаквам да постъпят до 25.12.2023 г.

С цел недопускане на просрочие на договорения срок, предлагам срока за окончателно издължаване на главницата да бъде променен на 25.12.2023 г. При получаване на средствата по проекта по-рано от договорения срок, Община Златоград ще погаси предсрочно поетия дълг. 
Във връзка с това е необходимо да бъде извършена промяна в Решение № З 328, взето с Протокол № 29 от 25.08.2021 г. на Общински съвет - Златоград, изменено с Решение № 3 546 от 06.10.2022, в частта „Срок на погасяване“. 
Във връзка с гореизложеното и при положително становище на Общински съвет Златоград,  предлагам следния проект на 

РЕШЕНИЕ:
На основание на чл. 21, ал. 1, т.10 от Закона за местното самоуправление и местната администрация, чл. 3, т. 2, чл. 4, т. 7, чл. 13, чл. 14, чл. 15а и чл.17 от Закона за общинския дълг и чл.5, т. 9 от Правилника за организацията и дейността на Общински съвет Златоград, неговите комисии и взаимодействието му с общинска администрация, Общински съвет Златоград дава съгласие да бъде извършена промяна в Решение № З 328 от 25.08.2021 г., изменено с Решение № 3 546 от 06.10.2022 г., в частта срок на погасяване,  както следва:
· „Срок на погасяване – до 25.06.2023 г., с възможност за предсрочно погасяване изцяло или на части, без такса за предсрочно погасяване” се заменя 
 със

· „Срок на погасяване – до 25.12.2023 г., с възможност за предсрочно погасяване изцяло или на части, без такса за предсрочно погасяване”
С уважение,
МИРОСЛАВ ЯНЧЕВ
Кмет на Община Златоград
Изготвил:                                                                                        
Аделина Юрукова 
Главен експерт „Бюджет и местни приходи”

Съгласувал:

Надя Мангарудова 
Директор на дирекция „ФСД, Б, ЧР и МДТ”[image: image2.png]s

В Общинска администрация Златоград функционира  Система за  управление на качеството и информационната
                        сигурност, в съответствие с изискванията на стандартите ISO 9001:2008 и ISO 27001:2005. 

